પટેલે મુખ્યમંત્રીગૃહ યોજના હેઠળ રૂા. ૬૧ કરોડના ખર્ચે સેવાસી તથા વેમાલીમાં નિર્માણ થયેલ ૮૩૨ આવાસોનું લાભાર્થીઓને પણ લોકાર્પણ કર્યુ હતું. વધુમાં નાયબ મુખ્યમંત્રી નીતિનભાઇ પટેલે વડોદરા શહેરની ટ્રાફિક સમસ્યાને નિવારવા મહત્વપૂર્ણ જાહેરાત કરતાં જણાવ્યુ કે, વડોદરા શહેરમાં ગેંડા સર્કલથી અક્ષર ચોક સુધી રૂા. ૩૫૦ કરોડના ખર્ચે રાજ્યના શહેરી વિસ્તારોમાં સાડા ત્રણ કિ.મી. લંબાઇ ધરાવતો સૌથી લાંબો ફ્લાય ઓવરનું નિર્માણ કરવામાં આવશે. ફ્લાય ઓવરની કામગીરી માટે રાજ્ય સરકાર દ્વારા પ્રથમ તબક્કામાં મહાનગરપાલિકાને રૂા. ૭૬ કરોડની ફાળવણી કરવામાં આવી છે. આ ફ્લાય ઓવરનું નિર્માણ કાર્ય આગામી ત્રણ વર્ષમાં પૂર્ણ કરવામાં આવશે. નાયબ મુખ્યમંત્રીશ્રીએ વુડા વિસ્તારમાં પાયાની અને માળખાગત સુવિધાઓના કામો માટે રૂા. ૧૫ કરોડની ફાળવણીની પણ જાહેરાત કરી હતી.